Matti Laukkonen

Matti Laukkonen (30. elokuuta 1883 Karstula – 20. toukokuuta 1946 Kannus) oli suomalainen sosialidemokraattien kansanedustajana toiminut maalarimestari.

Laukkosen vanhemmat olivat mylläri Kaarle Laukkonen ja Miina Davidintytär. Hän työskenteli maalarina Suomessa, Pohjoismaissa ja Yhdysvalloissa. Laukkonen toimi sosialidemokraattien puhujana 1915–1918 ja oli Kansan Tahto -lehden toimittajana Oulussa 1923–1925 sekä Turun läänin pohjoisen vaalipiirin sosialidemokraattien piirisihteerinä Porissa 1927–1928. Maalausliikkeen harjoittajana ja maalarimestarina Laukkonen toimi Kannuksessa 1925–1927 sekä 1928–1946.

Laukkonen oli SDP:n kansanedustajana 1919–1922 edustaen Oulun läänin eteläistä vaalipiiriä. Hän oli jäsenenä myös Kannuksen kunnanvaltuustossa.

Matti Laukkonen oli naimisissa vuodesta 1912 Alma Aliina Luoman kanssa.

Lähteet 
 

Kansanedustajat
Suomen Sosialidemokraattisen Puolueen poliitikot
Kannuksen kaupunginvaltuutetut
Oulun läänin eteläinen vaalipiiri
Suomalaiset maalarimestarit ja koristemaalarit
Suomalaiset toimittajat
Vuonna 1883 syntyneet
Vuonna 1946 kuolleet